CELEX: 32020R0725
Language: fi
Date: 2020-05-26 00:00:00
Title: Komission täytäntöönpanoasetus (EU) 2020/725, annettu 26 päivänä toukokuuta 2020, tiettyjen tavaroiden luokittelusta yhdistettyyn nimikkeistöön

2.6.2020   
               
               
                  FI
               
               
                  Euroopan unionin virallinen lehti
               
               
                  L 170/12
               
            
         KOMISSION TÄYTÄNTÖÖNPANOASETUS (EU) 2020/725,
         annettu 26 päivänä toukokuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tullikoodeksikomitea ei ole antanut lausuntoa puheenjohtajansa asettamassa määräajassa,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä toukokuuta 2020.
            
               
                  Komission puolesta,
               
               
                  puheenjohtajan nimissä
               
               Philip KERMODE
               
                  Vt. Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Tuote, joka koostuu seuraavista aineosista (painoprosentteina):
                        hiilivedyt (pääasiassa parafiinisia ja nafteenisia) 94,4
                        n-butyyliasetaatti5,6
                        Tuote esitetään tullille käytettäväksi orgaanisena liuotinseoksena maalien, lakkojen ja tahnojen liuottamiseen.
                        Tuote esitetään tullille 210 litran tynnyreissä, 1 000  litran säiliöissä tai irtotavarana.
                     
                     
                        3814 00 90 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3814 00  ja 3814 00 90  nimiketekstien mukaisesti.
                        Luokittelu nimikkeeseen 2710 ei tule kyseeseen, koska orgaaniset liuotin- ja ohennusaineseokset kuuluvat muualle nimikkeistöön (ks. myös selittävät huomautukset yhdistettyyn nimikkeistöön, alanimikkeet 2710 12 2710 19 99 , II kohta, 3 kohta, h alakohta).
                        Nimikkeeseen 3814 kuuluvat orgaaniset liuotin- ja ohennusaineseokset, jotka sisältävät yli 70 painoprosenttia maaöljyä (ks. myös harmonoidun järjestelmän selitykset, nimike 3814, ensimmäinen kappale).
                        Nimikkeen 3814 sanamuoto on yksityiskohtaisempi kuin nimikkeen 2710 sanamuoto, koska se ei kata ainoastaan tuotteen koostumusta vaan myös sen käytön (ks. myös harmonoidun järjestelmän luokittelusuositus 3814.00/3).
                        Tuote on sen vuoksi luokiteltava CN-koodiin3814 00 90  muuksi orgaaniseksi liuotinseokseksi.